Поред телевизијског канала и радио станице, пословала је и дискографска кућа Музичка индустрија Кошава, за коју издају реномирани извођачи из света денс и поп рок музике. Поред музичких блокова (Кошавин музички видео микс) емитоване су и серије, као и филмски програм у касним вечерњим сатима. Током бомбардовања, Кошава реемитује програм Радио-телевизије Србије, повремено и филмове и серије, да би након бомбардовања зграде кинеске амбасаде реемитовала програм Кинеске централне телевизије. НАТО је 21. априла 1999. године, око 3.15 часова ујутру, бомбардовао зграду пословног центра „Ушће” у којем су се налазиле просторије Кошаве и још пар београдских телевизијских канала, па је емитовање на кратко прекинуто. Након НАТО агресије, Кошава обнавља своје просторије и технику, да би 2000. године кренула са обогаћеном програмском шемом и поред музичког све је више затупљен филмски и серијски програм у дневној програмској шеми, као и "Клуб Кошава" из Битеф театра, који је реемитовао и 3К) у коме су наступали бројни популарни денс и поп певачи.